காப்பீடு நிறுவனங்களை இரண்டு பிரிவுகளாக வகைப்படுத்தலாம்:


பொது காப்பீடு நிறுவனங்கள், மேலும் கீழ்கண்ட துணைப் பிரிவுகளாக பிரிக்கப்பட்டுள்ளது:


பெரும்பாலான நாடுகளில் ஆயுள் மற்றும் ஆயுள் அல்லாத காப்பீடு நிறுவனங்கள், பல்வேறு வகைப்பட்ட ஒழுங்குமுறைகள் மற்றும் வரிவிதிப்பு முறைகள் மற்றும் கணக்கு விதிமுறைகளுக்கு உட்பட்டு இயங்குகின்றன. இந்த இரு வகை காப்பீடு நிறுவனங்களுக்கும் இடையே உள்ள முக்கியமான வேறுபாடு பின்வருமாறு: ஆயுள், ஆண்டுத் தொகை வைப்பு மற்றும் ஓய்வுதியத் திட்டங்கள் இயல்பாக மிகவும் நீண்ட காலத்தில் செயல்படுத்தப்படுபவையாகும். ஆனால் பிற ஆயுள் அல்லாத காப்பீடுகள் ஓராண்டு போன்று சிறிய காலத்தில் செயல்படுத்தப்படுகிறது.

யுனைட்டட் ஸ்டேட்ஸில், ஸ்டாண்டர்டு லைன் காப்பீடு நிறுவனங்களே முதன்மையாக இயங்கும் காப்பீடு நிறுவனங்களாக உள்ளன. இந்நிறுவனங்கள் குறிப்பாக மோட்டார் வாகனங்கள், இல்லங்கள் அல்லது வர்த்தகங்களை காப்பீடு செய்கிறது. இந்நிறுவனங்கள், ஒரு நபரிடமிருந்து மற்றொருவருக்கு மாறுபடாமல் ஒரே மாதிரியான பாலிசிகளை பயன்படுத்துகின்றன. இவைகள் பொதுவாக கூடுதல் லைன்களைக் காட்டிலும் குறைவான பிரீமியம் கொண்டவையாக விளங்குவதுடன், தனிநபர்களிடம் நேரிடையாக விற்கப்படுகின்றன. இவைகள் மாநிலச் சட்டங்களால் கட்டுப்படுத்தப்படுகின்றன. இந்த மாநிலங்கள், காப்பீடு பாலிசிகளுக்காக நிறுவனங்கள் பெறும் தொகையை வரையறுக்கலாம்.

கூடுதல் லைன் காப்பீடு நிறுவனங்கள், ஸ்டாண்டர்டு லைன்கள் ஆகியவை காப்பீடு சந்தையால் கவர் செய்யப்படாத இடர்களை காப்பீடு செய்கின்றன. இவைகள் பரவலாக, அனுமதிக்கப்படாத காப்பீடு நிறுவனங்களால் செய்யப்படும் அனைத்துக் காப்பீடுகளையும் குறிக்கும். இந்த அனுமதிக்கப்படாத காப்பீடு நிறுவனங்கள், இந்த இடர்கள் காணப்படும் மாநிலங்களில் உரிமம் பெறாதவையாகும். இவைகள் இயங்கும் விதம் மிகவும் எளிமையாக உள்ளதுடன், ஸ்டாண்டர்டு காப்பீடு நிறுவனங்களைக் காட்டிலும் வேகமாக இயங்குகின்றன. ஏனெனில், இவைகள் அனுமதிக்கப்பட்ட நிறுவனங்களைப் போல் கட்டண விகிதங்களையும், படிவங்களையும் தாக்கல் செய்யவேண்டியதில்லை. இருப்பினும் இந்நிறுவனங்களும் ஒரு குறிப்பிடத்தக்க ஒழுங்குமுறை வரையறைகளுக்குள் இயங்கியாகவேண்டும். மாநிலச் சட்டங்களின் படி, உரிமம் பெற்ற ஸ்டாண்டர்டு காப்பீடு நிறுவனங்கள் வழியாக, சர்ப்லஸ் லைன் முகவர்கள் மற்றும் தரகர்களிடம் கிடைக்கும் பாலிசிகள் கிடைக்கப் பெறக் கூடாது

காப்பீடு நிறுவனங்கள் பொதுவாக "மியுச்சுவல் " அல்லது "ஸ்டாக்" நிறுவனங்கள் என்று வகைப்படுத்தப்படுகின்றன. மியுச்சுவல் நிறுவனங்கள், பாலிசிதாரர்களுக்கு உடைமையானதாகும். ஆனால் ஸ்டாக் காப்பீடு நிறுவனங்கள், அதன் பங்குதாரர்களுக்கு(அவர்களுக்கு பாலிசி இருந்தாலும், இல்லையென்றாலும்) உடைமையானதாகும். 
இருபதாம் நூற்றாண்டின் பிற்பகுதியில் யுனைட்டட் ஸ்டேட்ஸ் போன்ற சில நாடுகளில், மியுச்சுவல் காப்பீடு நிறுவனங்கள், ஸ்டாக் நிறுவனங்களாக உருவெடுப்பதும், மியுச்சுவல் ஹோல்டிங் நிறுவனம் எனப்படும் கலப்பின நிறுவனங்கள் உருவாகும் நிலையும் பொதுவாக காணப்பட்டது. 
ஒரு காப்பீடு நிறுவனத்தின் பிற சாத்தியமான வடிவங்களில், "ரெசிப்ரோகலும்" அடங்கும். இதன்படி, பாலிசிதாரர்கள் இடர்களை பகிர்ந்துகொள்கின்றனர்

காப்பீடு நிறுவனங்கள் பல்வேறு அமைப்புகளால், ஏ, எம், சிறந்த காப்பீடு நிறுவனங்கள் என்று தரப்படுத்தப்படுகின்றன. இது அந்நிறுவனத்தின் நிதி வலுவைப் பொறுத்து அதாவது ஈட்டுத்தொகை அந்நிறுவனத்தால் வழங்கப்படும் திறனைப் பொறுத்து மதிப்பிடப்படுகிறது. மேலும் இந்த அமைப்புகள், அந்த காப்பீடு நிறுவனங்களால் வழங்கப்படும் பாண்டுகள், நோட்டுகள் மற்றும் செக்யுரிட்டைசேஷன் ப்ராடக்ட்கள் போன்ற நிதி உபகரணங்களையும் தரப்படுத்துகிறது

"மறு காப்பீடு நிறுவனங்கள்" என்பவை, தங்கள் பாலிசிகளை பிற காப்பீடு நிறுவனங்களுக்கு விற்கும் நிறுவனங்களாகும். இது அவர்களுக்கு ஏற்படக்கூடிய இடர்களைக் குறைத்து, மிகப்பெரிய நஷ்டம் ஏற்படுவதிலிருந்து அந்நிறுவனங்களை காக்கிறது. இந்த மறுகாப்பீடு சந்தையில், அதிக அளவிலான காப்பு நிதிக் கொண்டுள்ள, மிகச்சில பெரிய நிறுவனங்களே ஆதிக்கம் செலுத்தி வருகின்றன.ஒரு மறுகாப்பீடு நிறுவனமானது, காப்பீடு இடர்களுக்கான நேரடி ரைட்டராகவும் விளங்குகிறது.

"கேப்டிவ் காப்பீடு" நிறுவனங்கள், வரையறுக்கப்பட்ட நோக்கம் கொண்ட காப்பீடு நிறுவனங்கள் என்றும் அழைக்கப்படுகின்றன. இவைகள், அந்நிறுவனங்களின் பெற்றோர் குழுமம் அல்லது குழுமங்களின் இடர்களுக்கு நிதி அளிக்கும் ஒரு குறிப்பிட்ட நோக்கத்துடன் உருவாக்கப்பட்டவையாகும். இந்த வரையறையின் படி, பெற்றோர் நிறுவனத்தின் வாடிக்கையாளர்களின் இடர்களும், அதில் சேர்த்துக்கொள்ளப்படலாம். சுருக்கமாக கூறினால், இது ஒரு உள்-நிறுவன சுய காப்பீடு வாகனமாகும். இந்த கேப்டிவ் நிறுவனங்கள், ஒரு ‘ப்யுர்’ அமைப்பாக (இது சுய காப்பீடு செய்துள்ள பெற்றோர் நிறுவனத்தின், 100 சதவீத துணை நிறுவனமாகும்.) வடிவம் பெறலாம். அல்லது மியுச்சுவல் கேப்டிவ் ஆக(இது ஒரு தொழிலக உறுப்பினர்களின் கூட்டு இடர்களை காப்பீடு செய்கிறது) வடிவம் பெறலாம். மற்றும் ஒரு ``அசோசியேஷன் கேப்டிவாக ( இது ஒரு தொழில்முறை சார்ந்த, வர்த்தக அல்லது தொழிலக அசோசியேஷன் உறுப்பினர்களின் தனிப்பட்ட இடர்களை சுய காப்பீடு செய்கிறது) வடிவம் பெறலாம். இந்த கேப்டிவ் நிறுவனங்கள், அவைகளின் உதவியால் குறைக்கப்படும் செலவுகள், காப்பீடு இடர் மேலாண்மை எளிமைப்படுத்தப்படுதல் மற்றும் அவர்கள் உருவாக்கும் நிதிப்புழக்க இலகுத்தன்மை ஆகியவற்றால், அவர்களை ஸ்பான்சர் செய்யும் நிறுவனங்களுக்கு, வர்த்தக, பொருளாதார மற்றும் வரிப் பலன்களை அளிக்கிறது. இத்துடன், இந்நிறுவனங்கள், பாரம்பரியமாக காப்பீடு சந்தையில் இல்லாத அல்லது நியாயமான விலைகளில் அளிக்கப்படாத இடர்களுக்கும் கவரேஜ் அளிக்கிறது.

ஒரு கேப்டிவ் நிறுவனம் தனது பெற்றோர் நிறுவனத்திற்காக காப்பீடு செய்யும் இடர் வகைகளில், சொத்து சேதாரம், பொது மற்றும் பொருள் பொறுப்பு, தொழில்முறை சார்ந்த ஈட்டுறுதி, பணியாளர் பலன்கள், பணியமர்த்து நிறுவனத்தின் பொறுப்பு, மோட்டார் மற்றும் மருத்துவ உதவி செலவுகள் ஆகியவை அடங்கும். இருப்பினும் மறு காப்பீடை பயன்படுத்துவதால், இந்த இடர்களால் கேப்டிவ் நிறுவனங்கள் பாதிக்கப்படுவது, ஒரு குறிப்பிட்ட அளவிற்குள் உள்ளது.

இந்த கேப்டிவ்கள், தங்கள் பெற்றோர் நிறுவனங்களின், இடர் மேலாண்மை மற்றும் இடருக்காக நிதி செலவு செய்யும் திட்டங்களின் முக்கியமான அங்கமாக விளங்குவது அதிகரித்து வருகிறது. இதனை கீழ்கண்ட பின்னணியில் புரிந்துகொள்ளலாம்:


மேலும் `காப்பீடு ஆலோசகர்கள் என்று அழைக்கப்படும் நிறுவனங்களும் உள்ளன. ஒரு புரோக்கரை அணுகி நாம் பொருள் வாங்குவது போல், இந்நிறுவனங்களுக்கு வாடிக்கையாளர் கட்டணமளித்து, பல்வேறு நிறுவனங்கள் அறிவித்துள்ள பாலிசிகளில் எதனை வாங்கலாம் என்பதற்கான ஆலோசனைகளை வாடிக்கையாளர் இந்நிறுவனத்திடமிருந்து பெறலாம். இந்த காப்பீடு ஆலோசகரைப் போல, `காப்பீடு புரோக்கர் மூலமாகவும், பல்வேறு நிறுவனங்கள் அறிவித்துள்ள பாலிசிகளில், எது சிறப்பானது என்பதை அறிந்துகொண்டு அதனை வாங்கலாம். இருப்பினும் இந்த காப்பீடு புரோக்கர்களுக்கான கட்டணம் நேரிடையாக வாடிக்கையாளரால் அளிக்கப்படுவதில்லை. அதற்குப் பதிலாக காப்பீடு நிறுவனமே ஒரு குறிப்பிட்டத் தொகையை அவர்களுக்கு கமிஷனாக வழங்கும்.

காப்பீடு ஆலோசகர்களையும், காப்பீடு புரோக்கர்களையும் நாம் காப்பீடு நிறுவனங்களாக கருதக்கூடாது. காப்பீடு தொடர்பான பரிமாற்றங்களில் ஏற்படும் இடர்களுக்கு அவர்கள் பொறுப்பாகமாட்டார்கள். மூன்றாம் நபர் நிர்வாகிகள் எனப்படுபவர்கள், காப்பீடு நிறுவனங்களுக்காக அன்டர்ரைட்டிங் பணிகள் மற்றும் சிலசமயங்களில் க்ளெய்ம்களை கையாளும் சேவைகளை மேற்கொள்ளும் நிறுவனங்களாகும். இந்த நிறுவனங்கள், காப்பீடு நிறுவனங்களிடம் இல்லாத சில சிறப்பு நிபுணத்துவத்தை பெற்றிருக்கும்.

ஒரு காப்பீடு ஒப்பந்தத்தை வாங்கும் போது, அந்த காப்பீடு நிறுவனத்தின் நிதி நிலைப்புத்தன்மை மற்றும் நிதி வலு ஆகியவை குறித்து முக்கியமாக கவனிக்கவேண்டும். தற்போது அளிக்கப்படும் காப்பீடு பிரிமியம் தொகையானது, எதிர்காலத்தில் பல வருடங்கள் கழித்து ஏற்பட சாத்தியமுடைய இழப்புகளை கவர் செய்வதற்காக அளிக்கப்படுவதாகும். எனவே அந்த காப்பீடு நிறுவனம் நீண்ட காலம் நிலைத்திருக்கக்கூடியதா என்பதை காணவேண்டியது அவசியமாகும். சமீப ஆண்டுகளில், பல்வேறு காப்பீடு நிறுவனங்களும் திவாலாகி, தங்கள் பாலிசிதாரர்களை காப்பீடு பலன் இல்லாதவர்களாக(அல்லது அரசு ஆதரவிலான காப்பீடு குழவிலிருந்து அளிக்கப்படும் கவரேஜ் அல்லது இழப்புகளுக்கு குறைந்த அளவிலான ஈட்டுத்தொகைளை அளிப்பதற்கான பிற ஏற்பாடுகள்) ஆக்குகிறது. பெஸ்ட்ஸ், ஃபிட்ச், ஸ்டாண்டர்டு அன்ட் புவர்ஸ் மற்றும் மூடிஸ் இன்வெஸ்டர் சர்வீஸ் போன்ற நிறுவனங்கள், காப்பீடு நிறுவனங்களின் நிதி நிலைப்புத் தன்மை குறித்த தகவல்களை அளிக்கிறது.

பொறுப்பு
காப்பீடு நிறுவனங்கள்
மதிப்பிடுதல் மற்றும் முதலீடு செய்தல்
இழப்பீடு